Helsingør

Is cathair sa Danmhairg í Helsingør. 

Tá an chathair lonnaithe ar chaolas Øresund in oirthuaisceart na Séalainne. Is í an tSéalainn (Danmhairgis: Sjælland) oileán mór Danmhargach atá suite idir leithinis na hIútlainne agus Deisceart na Sualainne. Sa bhliain 2012, bhí breis is 46,000 duine ina gcónaí i gcathair Helsingør fhéin agus thart ar 61,000 duine sa cheantar uirbeach. 
Tá an ceantar sin ar an tríú ceantar uirbeach is mó na Séalainne tar éis Cóbanhávan agus Roskilde. Is í Helsingør lárionad den bhardas leis an ainm céanna. 

Scarann caolas Øresund an Danmhairg ó Dheisceart na Sualainne agus is í Helsingborg ainm don chathair atá suite ar an taobh thoir den chaolas sa tSualainn. Níl an caolas níos leithne ná 4 nó 5 km ar an suíomh seo agus tá bád farantóireachta ag dul idir an dá chathair. 

Is é Caisleán Kronborg an suíomh is tábhachtaí sa turasóireacht áitiúil mar gheall ar a pháirt mar chaisleán ríoga i gcathair Elsinore sa dráma traigéide de Phrionsa na Danmhairge darbh ainm Hamlet leis an ndrámadóir clúiteach William Shakespeare. Tá bunscéal den dráma faoi Amletus, garmhac Rí na Danmhairge, le fáil sa leabhar Gesta Danorum le staraí Danmhargach Saxo Grammaticus ón Meánaois. 

 Íomhánna 

 Áitritheoirí clúiteacha 
 Hamlet, mac an Rí (ficseanúil)
 Ludvig Lorenz (1829–1891), fisiceoir 
 Edgar Aabye (1865–1941), fear spóirt

 Comhchathracha 
Tá Helsingør nasctha le cathracha éagsúla, ina measc:
 20px|United States Lake Elsinore, California 
 20px|An Ghraonlainn Uummannaq, An Ghraonlainn
 20px|An Iorua Harstad, An Iorua
 20px|An tSualainn Umeå, An tSualainn
 20px|An Fhionlainn Vaasa, An Fhionlainn
 20px|An Eastóin Pärnu, An Eastóin

 Naisc sheachtracha 
 Wikivoyage - Helsingør
 Suíomh oifigiúíl Chathair Helsingør: helsingorkommune.dk (Danmhairgis)
 Turasóireacht áitiúil: visitnordsjaelland.com  (Béarla)
 Calafort na cathrach:helsingor.dk  (Béarla)

Catagóir:Cathracha na Danmhairge